Legal Document

Category: 106

Text:
15. ΠΡΟΕΔΡΙΚΟΝ ΔΙΑΤΑΓΜΑ της 25 Μαΐου/2 Σεπτ. 1932 Περί κωδικοποιήσεως των περί Ενοριακών Ναών και Εφημερίων και Τ.Α.Κ.Ε. ισχυουσών διατάξεων. Κωδικοποιημένος Νόμ. 5439. Άρθρ.78.-1.Οι Ναοί, της Ευαγγελιστρίας Τήνου, Τιμίου Προδρόμου Λασηθίου Κρήτης, Κοιμήσεως της Θεοτόκου Ύδρας, Αγίου Νικολάου Σπάτα Ηλείας, Αγίου Αποστόλου του νέου, του Αγίου Λαυρεντίου της επαρχίας Βόλου και ο εν Μελιγαλά ιερός ναός του Αγίου Ιωάννου, διέπονται υπό των ειδικών δι’ αυτούς Νόμων και Κανονισμών. 2.Εξαιρείται των διατάξεων του από 17 Δεκ. 1923 Ν.Δ/τος, δι’ ου ερρυθμίσθησαν τα ζητήματα των ενοριακών Ναών, συμφώνως τω άρθρ. 94 του αυτού Δ/τος, και ο Ναός εξωκκλήσιον «το Γενέθλιον της Θεοτόκου» Αμπελάκι–Σπανέϊκα της επαρχίας Μεγαλουπόλεως, δυνάμει του οποίου εξηρέθησαν και οι Ναοί Ευαγγελιστρίας Τήνου κλπ. Ο Ναός ούτος διέπεται υπό των αυτών διατάξεων του Νόμ. 2866, υφ’ ων διέπεται και ο Ναός Αγίου Αποστόλου του νέου, του Αγίου Λαυρεντίου της επαρχίας Βόλου. 3.Το κατά την περιφέρειαν Αναβρυτής εξωκκλήσιον Παναγία η Φανερωμένη και το κατά την περιφέρειαν Καστάνιας Λακεδαίμονος και Μηλέας Λεύκτρου εξωκκλήσιον Παναγία η Γιάτρισσα αποτελούσι νομικόν πρόσωπον δημοσίου δικαίου. Δ/μα θέλει κανονίσει τον τρόπον της εκπροσωπήσεως, διαχειρίσεως και διαθέσεως των προσόδων αυτών. 4.Ωσαύτως το εν τη θέσει Βιλιαρί–Σώτειρα της κοινότητος Μάνδρας της Μεγαρίδος εξωκκλήσιον «η Μεταμόρφωσις του Σωτήρος» θέλει διέπεσθαι υπό ειδικού Κανονισμού, συνταχθησομένου υπό του Κοινοτικού Συμβουλίου Μάνδρας και εγκριθησομένου υπό του Υπουργού της Παιδείας και των Θρησκευμάτων, θέλει δε αποτελέσει ίδιον νομικόν πρόσωπον (Άρθρον μόνον Νόμ. 3223). 5.Ωσαύτως και ο εν Πάτραις Ναός του Αγίου Γερασίμου θέλει διέπεσθαι υπό ειδικού κανονισμού, συνταχθησομένου υπό του εν Πάτραις Συλλόγου των Κεφαλλήνων και εγκριθησομένου υπό του Υπουργού της Παιδείας και των Θρησκευμάτων, και θέλει αποτελέσει ίδιον νομικόν πρόσωπον (Άρθρ. 1 Νόμ. 3766). 6.Ωσαύτως και ο εν Πάτραις Ναός του Αγίου Δημητρίου του νέου εκ Τριπόλεως, εξαιρούμενος των διατάξεων του Ν.Δ/τος περί ενοριακών ναών και εφημερίων συμφώνως τω άρθρ. 94 αυτού, θέλει διέπεσθαι υπό ειδικού κανονισμού συνταχθησομένου υπό του εν Καλάμαις Συλλόγου των εξ Αρκαδίας καταγομένων και εγκριθησομένου υπό του Υπουργού της Παιδείας και των Θρησκευμάτων και θέλει αποτελέσει ίδιον νομικόν πρόσωπον. (Άρθρ. 2 Νόμ. 3766). 7.Ο αρχαιότατος Βυζαντινός ναός της Εκατονταπυλιανής της Νήσου Πάρου θέλει διοικείσθαι εφεξής επί τη βάσει ειδικού Δ/τος εκδιδομένου εφ’ άπαξ υπό του Υπουργού της Παιδείας και Θρησκευμάτων (Εδάφ. 1 άρθρ. 7 Νόμ. 4567). 8.Ο εν Αθήναις ιερός Ναός του Αποστόλου Θωμά της Ιεράς Μονής Πετράκη αναγνωρίζεται ως ενοριακός τοιούτος υπαγόμενος εις τας εκάστοτε κειμένας διατάξεις του περί ενοριών Νόμου. Το αυτό ισχύει και δια τον Ναόν Αγίου Γεωργίου και Δημητρίου εν Λαμία. (Εδάφ. 2 άρθρ. 7 Νόμ. 4567). 9.(Κατηργήθη δια των διατάξεων του άρθρ. 7 Α.Ν. 987/1946, ανωτ. σελ. 59α). 10.Ο εν τη κοινότητι Λεονταρίου της επαρχίας Μεγαλοπόλεως ιερός ναός του Αγίου Γερασίμου, ανήκει εις αυτήν ως κτήσις της, διεπόμενος υπό του Νόμ. 3225 «περί διοικήσεως του ιερού ναού Αγίου Γερασίμου» (Άρθρ. 1 και 13 Νόμ. 3225). Άρθρ.79.-Εις την κατηγορίαν των ναών περί ων το προηγούμενον άρθρ. 78 του παρόντος υπάγεται και ο ιερός ναός Κοιμήσεως Θεοτόκου Αγιάσου Μυτιλήνης, ως και Αγίου Αντωνίου Βερροίας, ων η διοίκησις και διαχείρισις καθορισθήσεται δια Π.Δ/τος (Άρθρ. 33 Νόμ. 5439). «Εις την κατηγορίαν των Ι. Ναών του άρθρ. 78 υπάγεται και ο ενοριακός Ναός «Αγίας Θεοδώρας Θεσσαλονίκης». Ο τρόπος της διοικήσεως και διαχειρίσεως τούτου ως και η διάθεσις των καθαρών εσόδων τούτου καθορισθήσεται δια Β.Δ/τος». Το εντός « » εδάφιον προσετέθη δια του άρθρ. 20 Α.Ν. 19/20 Νοεμ. 1935. «2.Εις την κατηγορίαν του άρθρ. 78 παρ. 5 του από 2 Σεπτ. 1932 Δ/τος «περί κωδικοποιήσεως των περί ενοριακών ναών και εφημερίων του ΤΑΚΕ ισχυουσών διατάξεων» υπάγεται και ο ναός Αγίου Νικολάου Λεύκας Πατρών. Ο τρόπος της διοικήσεως και διαχειρίσεως αυτού, ως και της διαθέσεως των εσόδων αυτού καθορισθήσεται δια Β.Δ/τος εκδιδομένου προτάσει του Υπουργού Θρησκευμάτων και Εθνικής Παιδείας μετά γνώμην του Μητροπολίτου Πατρών». Το εδάφ. 2 προσετέθη δια του άρθρ. 6 Νόμ. 1017/1949. Άρθρ.80.-Δια Π.Δ/των εκδιδομένων εφ’ άπαξ δι’ ένα έκαστον των ναών των διεπομένων υπό ειδικών νόμων ως και δι’ ένα έκαστον των κτητορικών ναών της Επτανήσου εκ των αποτελούντων προσκύνημα, δύνανται να καθορισθώσιν     αι     λεπτομέρειαι    της        διοικήσε(Αντί της σελ.121(α)  Σελ.121(β) Τεύχος 551-Σελ.57 Κατ΄ιδίαν Ναοί 33.Β.ω.15 ως και διαχειρίσεως και της εσωτερικής καθόλου λειτουργίας αυτών, εφ’ όσον περί αυτών δεν προβλέπουσιν οι σχετικοί ειδικοί νόμοι και κατόπιν προτάσεως της κατά νόμον εκλεγομένης εκκλησιαστικής επιτροπής εκάστου των εν λόγω ναών. (Άρθρ. 66 παρ. 6 του Νόμ. 5148). Βλ. και άρθρ. 66 και 73 Α.Ν. 2200/1940. Δια τας λοιπάς διατάξεις βλ. ανωτ. σελ. 54.